3. ΑΝΑΓΚ.ΝΟΜΟΣ υπ’ αριθ. 1085 της 11/11 Μαρτ. 1946 Περί τροποποιήσεως και συμπληρώσεως του Αγροτικού Κώδικος 2880. ΄Αρθρ.1-17.(Τροποποιούνται τα άρθρ. 80, 85α, 93, 137, 155, 174, 186, 192, 197, 200, 208, 242 135, 243, 245, 247 και 256 του Αγροτικού Κώδικος και καταργούνται τα άρθρ.194, 249, 250 και η παρ. 2 του άρθρ. 244 αυτού). ΄Αρθρ.18.-1.Δι’ αποφάσεως της κατά τόπον  αρμοδίας Επιτροπής Απαλλοτριώσεων αποκαθίστανται εις διατιθεμένας  βοσκησίμους ή καλλιεργησίμους εκτάσεις προς αποκατάστασιν κτηνοτρόφων κατά τας διατάξεις του από 28/10/1941 Διατάγματος «περί Κωδικοποιήσεως της νομοθεσίας περί αποκαταστάσεως κτηνοτρόφων», κατά παρέκκλισιν των διατάξεων αυτού και κατά προτίμησιν παντός άλλου δικαιουμένου, οι εν τη περιοχή των διατιθεμένων εκτάσεων διαμένοντες κτηνοτρόφοι ανάπηροι του τελευταίου πολέμου, εφόσον ούτοι είναι ακτήμονες κατά την έννοιαν του ως άνω Διατάγματος, ως και τα κατά το αυτό Διάταγμα δικαιούμενα αποκαταστάσεως μέλη της οικογενείας πεσόντων εν τω αυτώ πολέμω ή θανόντων συνεπεία τραυμάτων ή κακουχιών εν τη ζώνη των πρόσω. 2.Ως μέλη οικογενείας δικαιούμενα αποκαταστάσεως κατά τα άνω νοούνται κατά σειράν προτιμήσεως α)η χήρα, β)τα ανήλικα ορφανά και τα άγαμα θήλεα τέκνα, εις ένα κλήρον κατ’ ισομοιρίαν, γ)ο πατήρ και δ)η μήτηρ. Η κατά τα άνω αποκατάστασις ενός εκ τούτων αποκλείει τους λοιπούς παντός κατά το παρόν άρθρον δικαιώματος. 3.Κατά  τον αυτόν τρόπον και υπό τας αυτάς προϋποθέσεις μετά την αποκατάστασιν των εν τη παρ. 1 προσώπων αποκαθίστανται, εφ’ όσον υπάρχουν διαθέσιμοι εκτάσεις, ανά δύο το πολύ κατά συνοικισμόν πρόσωπα προερχόμενα εξ άλλων περιφερειών και κεκτημένα τας κατά την παράγραφον 1 ιδιότητας. 4.Διά κοινής αποφάσεως των Υπουργών Γεωργίας και Εσωτερικών δύναται να επιτραπή η εγγραφή εις τα δημοτολόγια Δήμων και Κοινοτήτων διαθετόντων περίσσειαν βοσκησίμων εκτάσεων, προσώπων περί ων η παρ. 1 του παρόντος άρθρου, κατά προτίμησιν παντός άλλου δικαιουμένου. Επίσης δι’ αποφάσεως του Υπουργού της Γεωργίας δύνανται να εγγραφούν ως μέλη συνεταιρισμών αποκαταστάσεως ακτημόνων καλλιεργητών, διαθετόντων περίσσειαν βοσκησίμων  εκτάσεων , πρόσωπα περί ων η παρ. 1 κατά προτίμησιν παντός ετέρου δικαιουμένου. 5.Η ιδιότης του αναπήρου, ο θάνατος επί του πεδίου της μάχης ή συνεπεία τραυμάτων ή κακουχιών εν τη ζώνη των πρόσω πιστοποιείται υπό του οικείου Στρατιωτικού Υπουργείου. 6.Οι κατά την παρ. 1 του παρόντος άρθρου  αποκαθιστάμενοι οφείλουν προς τον Ειδικόν  Ταμείον Εποικισμού διά δαπάνας τοπογραφήσεως, διαγραφής,        κλπ.      ποσοστόν      13%     επί     του  (Αντί για τη σελ.233) Σελ. 233(α) Τεύχος Θ112-Σελ. 17  Αποκατάσταση Κτηνοτρόφων 17.Β.ε.3 κατά το άρθρ. 25 του από 28/10/1941 Δ/τος «περί κωδικοποιήσεως της νομοθεσίας περί αποκαταστάσεως κτηνοτρόφων» εξευρισκομένου τιμήματος κλήρου, απαλλασσόμενοι παντός ετέρου χρέους  διά τον χορηγούμενον αυτοίς κλήρον. Οι κατά την παρ. 4 εγγραφόμενοι εις δημοτολόγια Δήμου ή Κοινότητος ή ως μέλη Συν/σμού Αποκαταστάσεως Ακτημόνων Καλλ/των δικαιούνται να βόσκουν δωρεάν τα ζώα των μέχρις αριθμού αναλογούντος εις τον κτηνοτροφικόν κλήρον όν ούτοι δικαιούνται, εις τας δημοτικάς ή κοινοτικάς ή συνεταιρικάς βοσκάς. 7.Αι κατά το παρόν άρθρον εκδιδόμεναι αποφάσεις είναι οριστικαί και αμετάκλητοι, οι δε δυνάμει αυτών αποκαθιστάμενοι υπάγονται εις τας διατάξεις του από 28/10/1941 Δ/τος «περί Κωδικοποιήσεως της Νομοθεσίας περί αποκαταστάσεως κτηνοτρόφων εφόσον δεν ορίζεται άλλως εν τω παρόντι. ΄Αρθρ.19.-(Αντικαθίσταται το άρθρ. 271 του Αγροτικού Κώδικος). ΄Αρθρα 20-24.(Περιελήφθησαν εις τα άρθρα 284, 316, 89 §7, 256 και 293 §2 του Αγροτ. Κώδικος του 1949). ΄Αρθρ.25.§1-8.(Προσωρινής ισχύος, αφορώσαι το κτήμα Μορτερό Αττικής) 9.Καταργούνται αι παρ. 2, 3, 4, 5 και 6 του άρθρ. 127 του Α.Ν. 1722/1939. ΄Αρθρ. 26.-Η διάταξις της παρ. 2 του άρθρ. 110 του Α.Ν. 1722/1939 καταργηθείσα διά της παρ. 3 του άρθρ. 28 του Α.Ν. 2556/1940 επαναφέρεται εν ισχύϊ από της ενάρξεως της ισχύος του παρόντος. Τυχόν υπέρ τρίτων υφισταμένη μίσθωσις επί του περί ού η διάταξις αύτη ακινήτου εξαιρείται δυνάμει του παρόντος των περί ενοικιοστασίου διατάξεων. Η παρ. 2 του άρθρ. 28 του Α.Ν. 2556/1940 καταργείται. ΄Αρθρ.27.-Επιτρέπεται όπως διά Β.Διατάγματος, προτάσει του Υπουργού Γεωργίας εκδοθησομένου, κωδικοποιηθούν εις ενιαίον κείμενον αι διατάξεις του Αγροτικού Κώδικος 2880 του 1941 και του παρόντος. Ο Κώδιξ ούτος θα φέρη τον αριθμόν του παρόντος Νόμου. ΄Αρθρ.28.-Καταργούνται: 1.Το Νομοθ. Διάταγμα 252/1941 «περί τροποποιήσεως και συμπληρώσεως, 1)του Α.Ν. 1366/1938 «περί απαγορεύσεως δικαιοπραξιών κλπ.» και 2)του Α.Ν. 1223/1938 «περί αποκαταστάσεως κτηνοτρόφων κλπ.», επανερχομένων εν ισχύϊ των δι’ αυτού τροποποιηθεισών διατάξεων της παρ. 2 του άρθρ. 2 του Α.Ν. 1366/1938 και της παρ. 1 του άρθρ. 4 του Α.Ν. 1223/1938. Σελ. 234(α) Τεύχος Θ112-Σελ. 18 2.Το Ν.Δ. 457/1941 «περί συνθέσεως των Επιτροπών του άρθρ. 1 του υπ’ αριθ. 252 Ν.Δ. και του από 22 Ιουν. 1927 τοιούτου», επανερχομένης εν ισχύϊ της δι’ αυτού τροποποιηθείσης παρ. 4 του άρθρου μόνου του από 22 Ιουν. 1927 Ν.Δ/τος «περί κυρώσεως του Ν.Δ. της 5 Μαΐου 1926 περί συμπληρώσεως του Νόμ. 3250 περί κυρώσεως του από 3 Σεπτ. 1924 Ν.Δ/τος περί απαγορεύσεως δικαιοπραξιών επί ακινήτων». 3.Το Ν.Δ. 458/1941 «περί Γεωργικής αποκαταστάσεως θυμάτων πολέμου». 4.Τα άρθρ. 5 και 6 του Ν.Δ. 947/1942 «περί τροποποιήσεως και ερμηνείας διατάξεων τινων του Ν.Δ. 571/1941 και άλλων αγροτικών νόμων». 5.Τα άρθρ. 1,2 και η παρ. 1 του άρθρ. 3 του Ν.Δ. 1057/1942 «περί τροποποιήσεως και συμπληρώσεως του Αγροτικού Κώδικος και άλλων εποικιστικών τινων διατάξεων». 6.Το άρθρ. 4 του Ν.Δ. 1765/1942 «περί τροποποιήσεως και συμπληρώσεως του Ν.Δ. 571/1941 κλπ.». 7.Τα άρθρ. 23 και 24 του Νόμ. 478/1943 «περί Αγροτικού Κτηματολογίου». 8.Τα άρθρ. 1, 2, 3, 4, 5 του Νόμ. 835/1943 «περί συμπληρώσεως και τροποποιήσεως Εποικιστικών τινών διατάξεων». ΄Αρθρ.29.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 